# REFERAT

## FOA Sydfyn - Afdelingsbestyrelsen

|  |  |
| --- | --- |
| **Dato:** | 03.10.2017 kl. 8:00 |
| **Sted:** |  |
| **Arkivsag:** | 17/139457 |
|  |  |
| Tilstede: | Louise Brandstrup (), Maria Sund Haladyn (), Dorthe Jørgensen (), Jan Enderberg (), Winni Kielstrup Hansen (), Käthe Lund (), Rene Svedstrup (), Karen Inge Jeppesen (), Ann-Marie Holm Hansen (gået kl. 13:30) |
|  |  |
| Fremmødte suppleanter: | Marianne Buxbom Lauritzen () for Susan Bøg Nielsen |
|  |  |
| Ikke tilstede: | Susan Bøg Nielsen |
|  |  |
| Andre: | Mogens Find under punkt 47-49, Laila Madsen under punkt 51 og Christian Leth og Mette Mortensen under punkt 52. |
|  |  |
| Referent: | Mikkel Juel Hansen |
|  |  |
| Dirigent: | Karen Jeppesen / Käthe Lund |
|  |  |

|  |  |  |  |
| --- | --- | --- | --- |
| DAGSORDEN | | | **Side** |
| **Dagsorden** | | | |
| [43/17](#CaseRef24578175) | 17/147852-7 | Godkendelse af referat fra seneste afdelingsbestyrelsesmøde | 2 |
| [44/17](#CaseRef24578160) | 17/139501-10 | Godkendelse af dagsorden | 2 |
| [45/17](#CaseRef24578238) | 17/139508-5 | Status FOA Sydfyn | 2 |
| [46/17](#CaseRef24580487) | 17/243891-1 | Gaveregler i FOA Sydfyn | 2 |
| [47/17](#CaseRef24578199) | 17/139503-5 | Regnskab | 2 |
| [48/17](#CaseRef24578365) | 17/243559-1 | Budget 2018 - 2. behandling | 2 |
| [49/17](#CaseRef24578333) | 17/139549-5 | Medlemstal | 2 |
| [50/17](#CaseRef24578271) | 17/139512-5 | Orientering fra Organiseringsgruppen | 2 |
| [51/17](#CaseRef24578260) | 17/139511-5 | Orientering fra A-kassen | 2 |
| [52/17](#CaseRef24578251) | 17/139510-5 | Orientering fra TR/AMR | 2 |
| [53/17](#CaseRef24578280) | 17/139513-5 | Orientering fra seneste HB-møde | 2 |
| [54/17](#CaseRef24578289) | 17/139515-5 | Spørgsmål til kommende HB-møde | 2 |
| [55/17](#CaseRef24578312) | 17/139519-5 | Temadebat | 2 |
| [56/17](#CaseRef24578322) | 17/139520-5 | Eventuelt | 2 |
| [57/17](#CaseRef24578326) | 17/139521-5 | Evaluering | 2 |
|  |  |  |  |

Dagsorden

43/17 Godkendelse af referat fra seneste afdelingsbestyrelsesmøde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **43/17** |

Indledning: Godkendelse af referat fra seneste afdelingsbestyrelsesmøde.

Indstilling: Til godkendelse.

Mødebehandling

DJ – mangler at der står noget om at kontingentet skal pristalsreguleres. Det blev besluttet på sidste møde.

Beslutning

Pristalsreguleringen vil fremgå af budgettet.

Godkendt.

44/17 Godkendelse af dagsorden

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **44/17** |

Indledning: Godkendelse af dagsorden.

Indstilling: Til godkendelse.

Mødebehandling

LBK – Orientering fra TR/AMR tages så vidt muligt efter 12, da der er få i huset i dag.

Beslutning

Godkendt.

45/17 Status FOA Sydfyn

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **45/17** |

Indledning: Status FOA Sydfyn

Sag: Louise gennemgår og orienterer om status for FOA Sydfyn.

Indstilling: Til orientering.

Mødebehandling

Der er indkommet 93 ansøgninger til den opslåede kontorelevstilling. Meget bredt spekter både alders- og uddannelsesmæssigt. Der er blevet kaldt 6 til samtale.   
  
Tilbud fra Clean-Up på en prisnedsættelse på 20 % med tilsvarende nedgang i kvaliteten.

Det har PL sagt nej til.

Der bliver opslået en 20-timers rengøringsstilling midt oktober.

Ny A-kasseleder, Jon Lambert er tiltrådt, han kommer og hilser på når Susan er her.

Susan er i gang med at køre individuelle kompetenceafklaringssamtaler med personale og valgte. Der er 5 igennem og det kører godt.

Blomstringsgruppen er blevet nedlagt. Gruppen var PL og TR/AMR og var et efterspil efter det arbejde der var med Kim Andersen for et par år siden.  
  
DJ – i den forbindelse har vi besluttet at alle tirsdagsmøder afholdes uanset hvem der er tilstede og A-kassen deltager også i tirsdagsmøderne – i hvert fald hver 2. uge.

LBK – på sidste tirsdagsmøde havde vi opfølgning på personalekonferencen og der var bred enighed om at rutiner ift bl.a. receptionen kører grundlæggende godt.

I morgen, 4. oktober, kører vi til Odense for at deltage i stormøde, der er mange deltagere.   
28 tilmeldte fra FOA Sydfyn.

Der var herefter en debat omkring deltagerkredsen til stormødet og om hvorvidt bestyrelsesmedlemmerne der ikke er tillidsvalgte skulle deltage.

Dagsordenen til 4. oktober er sat på til temadebat, så her er mulighed for at debatere videre.

LBK – orienterede om LO Sydfyns studietur til Bruxelles.

Det har været en god og oplysende tur med masser af tværfaglig debat.

Mikkel fremskaffer referat af turen fra LO og sender ud med referatet.

Beslutning

Taget til efterretning.

46/17 Gaveregler i FOA Sydfyn

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **46/17** |

Indledning: Der ønskes en drøftelse af gavereglerne i FOA Sydfyn.

Sag: I forbindelse med årets udsendelse af lykønskningskort til 25-års jubilarer har der været rejst en del kritik af metoden. Der blev ilagt kuglepen i kuverten. Dette tages til efterretning og der ønskes derfor en debat om hvordan vi griber det an i fremtiden.

Under samme punkt er der rejst ønske om en drøftelse af reglerne for afdelingens afholdelse af reception for valgte.

Historikken herom er som følger:

**Udpluk af referat af afdelingsbestyrelsesmøde 30. august 2011:**

”Gavereglerne er reviderede i forhold til det vi besluttede sidste gang, men efterfølgende er vi kommet i tanke om, at vi jo i forbindelse med runde fødselsdage, for de valgte i afdelingen plejer at holde reception, det var måske meget godt at få det ind også.”

**Vedtaget på afdelingsbestyrelsesmøde den 30. august 2011:**

”Når valgte i afdelingen fylder rundt eller har jubilæum (25-30-40) i afdelingen, afholdes der reception med indbudte gæster. Der gives en gave til 700 kroner og en buket blomster.”

**Perioden august – oktober 2011:**I denne periode kører afdelingen et projekt omkring psykisk arbejdsmiljø, indstillingen til bestyrelsen bliver den ændring, der kommer på mødet den 25. oktober 2011.

**Udpluk af referat fra afdelingsbestyrelsesmøde den 25. oktober 2011:**

”Gavereglerne er reviderede for de valgte så de passer til det der gælder for de ansatte.”

**Vedtaget på afdelingsbestyrelsesmøde den 25. oktober 2011:**

”Når valgte i afdelingen fylder 50 og 60 år eller har 25 års jubilæum i afdelingen, kan der afholdes reception. Der gives en gave til 700 kroner og en buket blomster.”

Praksis har de sidste år været, at der sammen med personalet i huset festligholdes de runde fødselsdage ved at vi spiser en frokost (middag) sammen en tirsdag efter lukketid.  
(Susan 50 år i 2014 og Dorthe 60 år i 2016).

Kirsten havde reception på grund af fratræden af en valgt post ved pensionsalder (65 år).

40-års fødselsdage blandt valgte har ikke fundet sted i afdelingen siden Lisa fyldte 40 i 1996, hvor hun var sektornæstformand. I den forbindelse blev der ikke afholdt nogen reception eller lign.

30 og 40-års fødselsdage har der i perioden været flere af blandt de ansatte, uden nogen former for opmærksomhed.

Indstilling: At bestyrelsen drøfter:

1. Hvordan man ønsker at håndtere 25-års jubilarer fremadrettet.
2. Om man ønsker at fastholde retningslinjerne for hvilke runde fødselsdage, der er omfattet af muligheden for at afholde reception, eller om der skal ændres.

**Bilag:** Referat fra afdelingsbestyrelsesmøderne den 30-08-11 og den 25-10-11 samt konsekvenstilrettede gaveregler fra begge møder.

Bilag fra personalepolitikken omkring fødselsdage, mærkedage og gaver, revideret 30-06-2016

Mødebehandling

LBK – vi er blevet opmærksomme på at der figurerer flere forskellige regelsæt. Vi skal have en debat om reglerne i forhold til 25-års jubilarer.

DJ – det er svært i forhold til 25-års jubilarer (medlemmer) at stille alle tilfredse. Set med mine øjne skal det være enkelt.

AH: Jeg synes ikke at der bør være forskel på om man er SSH’er ude i «marken» eller om man er valgt i afdelingen.

LBK i 2018 er der 6, 50 års-jubilarer, 52, 40-års jubilarer og 149 25-års jubilarer.

RS – Da jeg havde 25-års jubilæum i Søfartens Ledere fik jeg en nål med en gylden sekstant, og ligeledes har andre fagforninger lavet noget lignende.

DJ – er ikke enig med Ann-Marie i at der ikke bør være forskel. Dem der er valgte/ansatte har FOA Sydfyn som arbejdsplads, det har medlemmerne ikke.

WH – jeg synes man bør sende 25-års jubilarer en blomst. Jeg synes at det er noget pjat at man ikke bliver fejret som valgt når man fylder 30 og 40.

KL– enig i nål og blomst, men bør ske ved personlig overlevering.

MB – i forhold til julegaver tænker jeg at i får en god pris på dem, så kan de måske også bruges til 25-års jubilarer?.

DJ – min personlige holdning er at vi kan invitere 25-års jubilarer ind i afdelingen og ønske tillykke.

Mht at holde receptioner er min holdning at man ikke skal bruge pengene på at holde receptioner.

De kan komme til gavn mange andre steder.

LBK – er enig med Dorthe i forhold til at blomster bliver meget dyre at sende ud. Er tilhænger af at vi skal gøre noget for 25-års jubilarer.

AH – hvad er der budgetteret med ift jubilarer?

Käthe – hvad med om noget af vores merchandise – kan det bruges?

WH – hvis nu man lader være med at holde receptioner for valgte/ansatte så er der penge til at sende blomster til medlemsjubilarer.

KJ – Hvad er det vi ønsker at signalere, og hvad har vi af penge til det? Er enig med Marianne kan det med fordel slås sammen med julegaveindkøb?

AH – hvor mange jubilarer har taget imod indbydelsen til jubilarmiddag.

DJ – De jubilarer, der kommer her har lov at have ledsager med og der deltager mellem 30 og 40 jubilarer i gennemsnit. 50-års jubilarer bliver æresmedlemmer.

Men hvad skal vi med dem, der har runde fødselsdage i afdelingen?

MH – supplerer DJ – hende der havde 50-års jubilæum sidst var rørt til tårer. Det var stort at kunne få lov at overraske dem med noget uventet. Mange af 40-års jubilarerne kendte hinanden fra tidligere, så der var en fantastisk stemning. Det vil man formentlig også kunne give 25-års jubilarer hvis vi inviterer dem herind på noget kransekage/champagne eller lign.

LBK – synes det lyder som en god ide at vi arbejder videre med at inviterer dem ind i afdelingen. Pengene skal være i budgettet hvert år.

WH – hvis vi skal gøre noget synes jeg det er en god ide.

KJ – vi får fra en kuglepen til at komme i afdelingen og få kransekage/champange/gave – det er et stort spring.

DJ – vi har fået kritik af både breve med og uden kuglepen, og så må vi gøre noget andet. Jeg tvivler stærkt på at alle kommer.

KL – Winni sagde at der er noget med fastholdelse i det, synes jeg er en vigtig ting.

JE – hvis man budgetterer med 15.000 om året, så tror jeg der vil være en god reklameværdi i det.

LBK – det kunne også gøres ved at det kan hente en julegave.

DJ – ikke enig, kan se værdi i at folk kommer fysisk i afdelingen og evt. Får en rundvisning. Tror det vil sprede sig ude i afdelingen. Man kan skrive i nyhedsbrevene og ønske tillykke med navns nævnelse.

WH – DJ tog mine ord, det er virkelig en god ide med at nævne det i nyhedsbrevet.

MB, vi er mange tillidsvalgte, der gerne vil hjælpe til ved arrangementer.

LBK – jeg foreslår at vi stemmer om at PL arbejdere videre med et udkast til hvad vi gør med 25-års jubilarer.

---

**Der stemmes om at PL arbejder videre med et koncept omkring at invitere 25-års jubilarer i afdelingen. PL fremlægger forslag på næste bestyrelsesmøde.**

For: 9

Imod: 0

**Enstemningt vedtaget.**

---

KJ – Vi skal have en drøftelse omkring hvad vi gør med runde fødselsdage i afdelingen.

Rene – Er det nødvendigt at holde noget før man bliver 50.

DJ – min holdning er at enten holdes alle runde fødselsdage på lige vilkår og så holdes der kun reception når man fratræder som valgt.

LBK – er det både valgte og ansatte.

RS– er ambivalent i forhold til at at fejre runde fødselsdage særligt i forhold til hverdagen.

JE – vi repræsenterer offentligt ansatte hvor ansatte må fejre fødselsdage på egen regning.

KL – synes at runde fødselsdage skal markeres, men på en måde der kan forsvares overfor medlemmerne.

AH – synes ikke at valgte/ansatte skal have mere end medlemmerne. Synes det er en privat sag.

WH – synes ikke vi skal pille ved gaven, og at afdelingen giver et rundstykke er også fint.

DJ – vi har ikke tjenestefri når vi fylder rundt, har kun fri hvis vi selv betaler en fridag.

MB – synes også gaven bør bevares.

JE – indefor kommunen højtideliggøres det kun når man bliver 50, men eventuelle receptioner er for egen regning. Når man er offentligt ansat er der bare ikke penge til sådanne ting.

LBK – jeg lytter mig til at der ikke skal være forskel på valgte og medarbejdere.

Gaven bibeholdes og det højtideligholdes internt i afdelingen ved evt. Morgenmad for personalet.

DJ – jeg vil ikke være med til at differentere om det er mere vigtigt at fylde 30 eller 40, eller 50 og 60. for den enkelte fødselar er det lige vigtigt.

RS – mener at afdelingen skal afspejle samfundet og fødselsdage afholdes for egen regning.

AH – spørger til om gavekassen kan være tilstrækkelig til gaver.

LBK – vi har en gavekasse, den ser jeg ikke bestyrelsen blander sig i.

DJ – vi skal skille det kraftigt ad hvad vi har af gavekasser her i afdelingen, og vi er også arbejdsgivere for nogle medarbejdere i huset, der også fortjener anerkendelse. Ligeledes mine kollegaer i PL.

Jeg hører at der er arbejdspladser hvor der ingenting gøres for fødselarer, men arbejdspladser er forskellige.

---

**Der stemmes om hvorvidt de eksisterende regler for runde fødselsdage udvides til at omfatte alle runde fødselsdage og ikke kun 50 og 60-års fødselsdage.**

For: 7

Imod: 2

Undlod: 1

---

**Der stemmes om hvorvidt der gives en gave fra afdelingen til runde fødselarer:**

For: 8

Imod: 1

Undlod: 1

---

**Der stemmes om hvorvidt der skal være en reception med indbudte gæster ifm med runde fødselsdage.**

For: 0

Imod: 9

Undlod:1

Beslutning

PL arbejder videre med et koncept omkring at invitere 25-års jubilarer i afdelingen.   
PL fremlægger forslag på næste bestyrelsesmøde.

Eksisterende regler omkring runde fødselsdage udvides til at omfatte alle runde fødselsdage.

Der gives fortsat gave fra afdelingen til runde fødselarer.

Der skal ikke være reception i forbindelse med runde fødselsdage.

Det eksisterende renskrives/konsekvenstilrettes og fremlægges på næste møde.

47/17 Regnskab

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **47/17** |

Indledning: Regnskab.

Sag: Mogens Find gennemgår seneste månedsregnskab.

Indstilling: Til orientering.

**Bilag:** Udleveres på mødet.

Mødebehandling

Mogens gennemgik regnskabet, der var for 9 måneder.  
Ser ud til vi får mere ind i kontingent end budgeteret.

Øvrige indtægter ser også ud til at få mere end forventet.

Regner med at budgettet holder.

Ift. Løn så holder budgettet, men vi får mere i refusion for sygeperioder end forventet.

LBK – udgifter til årsmøder, er det sat af i budgettet?

Ift klubtilskud har vi brugt 10.000 mere end budgetteret, men det skyldes at der i løbet af året er stiftet 2 nye klubber (arbejdspladsklubber)

DJ – plus på indvendig vedligeholdelse – jeg oplevede et medlem der mente at det var meget retro-agtigt, så måske det er tiden at vi skal have malet?

MF orienterede om tilskud fra forbundet øremærket indvendig vedligeholdelse.

KJ – ift TR regnskab – kan vi sammenligne os med andre FOA-afdelinger i forhold til hvor mange penge vi bruger på TR-aktiviteter.   
  
DJ – tror generelt vi er gode til at planlægge og have is i maven. Vi har generelt et højt uddannelsesniveau i forhold til andre afdelinger.

Beslutning

Det udsættes til næste bestyrelsemøde hvad der skal ske med de 66.000 (82080)

48/17 Budget 2018 - 2. behandling

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **48/17** |

Indledning: Mogens gennemgår budget 2018, som det ser ud efter 1. behandling.

Indstilling: Til godkendelse

Mødebehandling

Mogens gennemgik budgettet.

Det eneste der er ændret er at der er sat penge af til organisering, som besluttet på sidste bestyrelsesmøde.

Der er også ændret at kontingentet bliver pristalsreguleret og derfor stiger 3 kr.

AH – i forhold til gaver og repræsentation, er det det vi har været inde og behandle ved tidligere punkt?

MF – Det er langt overvejende gaver og repæsentation ud af huset, der bruges penge på.

MF besvarede spørgsmålet fra sidste bestyrelsesmøde:  
Der var spørgsmål til punkt b, lønrefusioner Amt og Kommuner i forhold til hvorfor beløbet nedsættes drastisk i budgettet. Sidste år blev bevillget ekstra penge, de penge har vi ikke i nuværende budget. Derfor er beløbet mindre.

LBK – spørgsmål til ekstrabevilling til organisering.

Beslutning

Godkendt.

49/17 Medlemstal

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **49/17** |

Indledning: Medlemstal

Sag: Mogens Find gennemgår medlemsudviklingen siden seneste afdelingsbestyrelsesmøde.

Indstilling: Til orientering.

**Bilag:** Medlemstal.

Mødebehandling

Mogens gennemgår medlemsudviklingen. Der har det seneste år været et fald af elevmedlemmer men en stigning af erhvervsaktive medlemmer.

LBK – der hvor vi blandt andet mister medlemmer er blandt elever, og de er underlagt dimensioneringsaftalen og derfor er det delvist ude af vores hænder.

Beslutning

Taget til efterretning.

50/17 Orientering fra Organiseringsgruppen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **50/17** |

Indledning: Orientering fra Organiseringsgruppen v/ Louise Brandstrup Kristiansen

Sag: Der orienteres om Organiseringsgruppens arbejde og initiativer.  
Organiseringsgruppen består for nuværende af:  
- Louise Brandstrup Kristiansen  
- Rene Svedstrup  
- Käthe Lund  
- Mette Mortensen  
- Mikkel Juel Hansen  
- Winni Kielstrup Hansen

Indstilling: Til orientering.

Mødebehandling  
MH orienterede om elevarbejdet. Krifa er begyndt at intesivere tilstedeværelsen på skolen, så har også intensiveret og er til stede 1 gang om ugen. Det kan godt mærkes. Erfaringerne er at når vi intensiverer, så forsvinder Krifa efter noget tid. Jeg kunne godt tænke mig at skolen havde en holdning til hvem man lukker ind på skolen. Det vil jeg løfte ved næste LUU-møde.

DJ – for mig at se har Krifa intet at gøre på skolerne, selvom der er organisationsfrihed. Men Krifa er ikke med til at løfte noget omkring uddannelserne.

LBK – det man skal huske omkring Krifa er at de har overenskomster, også på vores områder.

Der var herefter en længere debat omkring sosu-uddannelserne og de nye dimensioneringsaftaler.

LBK – Susan og jeg var på arbejskonference i organisering.

Temaerne var:

Elevarbejdet – kan det betale sig?

* Gennemgang af arbejdet og mulighederne i elevteamet. Tal viste balndt andet kun 2,5 % af elever i FOA Sydfyn forlader afdelingen indenfor 30 dage efter endt uddannelse. Landsgennemsnittet er 1,9, så der dykkes ned i hvad det skyldes. Det kan blandt andet være fordi regionalt ansatte elever bor udenfor FOA Sydfyns områder, og derfor blot flytter til anden afdeling ved job efter endt uddannelse.
* Skolebesøg er vigtigte, og elevteamet står gerne til rådighed for aktiviteter og sparring.

Organisering og fastholdelse, fra ikke-medlem til medlem.

* Her sås på organiseringstal og der blev talt om hvordan lønindplaceringer gribes an. Det er et godt reskab til at få kontakt til den nye kollega.
* Der ligger afgørelse fra klageinstansen hvor afdelingen pålægges bod til medlmmet, da TR har underskrevet lønindplacering uden mandat fra medlemmet.

Det private projekt.

* Det private område beskæftiger ca. 30.000 ansatte, hvoraf kun ca. 5.000 er organiserede. Derfor er der stort fokus på organisering hos private arbejdsgivere
* Vi har fået en mappe med hjem med lister over de private arbejdsgivere der findes i området. Der er blandt andet en del institutioner på børneområdet, som ikke er hjemhørende hos os, men hos SL.

Arbejdsboder

* Velkomstprogrammet
* Det private overenskomstarbejde
* Strategi for faglig service og kvalitet.

Afdelingen skulle aflevere rammeaftale på organiseringsindsatser, og her er blandt andet prioriteret at fokusere på T&S sektoren, se nærmere på tallene vedr. Nye elever der forlader afdleingen efter endt uddanelse samt fornyet fokus på TR’s møde med nyansatte (lønindplacering.)

Planche «Lønindplacering af nyansatte kolleger» sendes rundt med referatet.

DJ – forslår at lønindplacering af nyansatte tages op som emne på en temadag.

LBK – vi fik også præsenteret det nye velkomstprogram, som dækker over kontaktet til nye medlemmer gennem de første 3 måneders medlemsskab.

Lokalt planlægger vi kampagneuger – vi har valgt i år at fokuserer på TSS og bosteder.

AH – opslag på de sociale medier ift kampagneugerne.

Beslutning

Taget til efterretning.

51/17 Orientering fra A-kassen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **51/17** |

Indledning: Orientering fra A-kassen

Sag: A-kassen orienterer om seneste nyt fra området, herunder ledighedstal fra seneste periode.

Indstilling: Til orientering.

Mødebehandling

Laila Madsen orienterer om nyt fra a-kassen.

Ny chef Jon Lambert er startet i går og har været forbi. Han kommer og hilser på bestyrelsen ved først givne lejlighed.

Er udfordret af ny dagpengereform. Både i forhold til rådgivning af medlemmer og vores IT-systemer, der har mange fejl. Det der tit går galt er at arbejdsgiverne indberetter lønnen forkert i forhold til hvordan vores systemer er indrettet.

MH– kan det være en fordel at komme med en udmelding på de sociale medier for at imødekomme frustrerede medlemmer.

LM – det vil jeg bringe videre.

MB – er der noget vi kan gøre som tillidsvalgte i forhold til at være med til at påvirke arbejdsgiver?  
  
RS – kan man gøre medlemmer opmærksomme på at man skal være særlig obs på de her ting for eks. Ifm med opsigelsesperioder m.v.

LM – det er ufordrende at vi altid har en periode, hvor vi skal «gætte» på hvad folk får i løn og hvis folk sender dp-kort for sent får de måske pengene i «den forkerte måned». Det kan så have utilsigtede konsekvenser ift f.eks. boligsikring, børnepenge osv.

Beslutning

Taget til efterretning.

52/17 Orientering fra TR/AMR

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **52/17** |

Indledning: Orientering fra TR og AMR

Sag: Tillidsrepræsentant i FOA Sydfyn Christian Leth og Arbejdsmiljørepræsentant Mette Mortensen orienterer om seneste nyt fra deres respektive områder.

Indstilling: Til orientering.

Mødebehandling

CL – vi har haft elevstilling slået op, som bekendt. Mette bliver primær kontaktperson og også som praktikvejleder under uddannelsen. Det er besluttet at vedkommende skal starte 1/12.

Der er ansættelsessamtaler den 13/10. Der er indkommet 93 ansøgninger.

Der er senest udvalgt 6 til samtale. Vi er meget spændte på de her samtaler. Det er svært at vurdere ud fra ansøgninger om vi har valgt de rigtige.

Ift. Personalekonference som vi havde i maj, vi kan være lidt bange for at vi ikke har den fremdrift i processen som vi har ønsket. A-kassen er en vigtig part i den processen og der er sket et lederskift her. Der er lagt op til en del ændringer. Der har været et overordnet fællesmøde hvor vi har fulgt op på nogle retningslinjer i forhold til specielt receptionen.

Vi skal have arbejdstøjet på og skal i gang.

MM – Vi skal på torsdag på 1. hjælpskursus på SOSU-skolen. Vi skal 14 afsted. Vi får et 6-timers kursus.

Vi har fået lavet et sundhedsrum (gamle rygerum) ved trappen til faglig afd.

Tanken er at os, der sidder ned hele dagen har mulighed for at få rørt os lidt

Vi skal have lavet APV – vil gerne udskyde den lidt så vi har tid til at arbejde med det. Det får jeg selvfølgelig clearet af med Dorthe.

Jeg synes generelt at vi løser problemerne løbende.

KL – synes det er fortrøstningsfuldt at høre at i løser tingene hen af vejen.

CL – vi har valgt at nedlægge blomstringsgruppen – det var en af de ideer, der blev afødt af personalekonferencen.

Rene – jeg synes at med det regnskab vi har, så giver det ikke mening at der skal arbejdes i træk (hvis vinduer for eksempel skal skiftes).

Beslutning

Taget til efterretning.

53/17 Orientering fra seneste HB-møde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **53/17** |

Indledning: Orientering fra seneste HB-møde.

Sag: Louise orienterer på vegne af Susan fra seneste hovedbestyrelsesmøde.

Indstilling: Til orientering.

**Bilag:** Referat fra seneste HB-møde er fremsendt separat.

Mødebehandling

LBK orienterede blandt andet om sagen fra Sorø (aflytning af personale).

Beslutning

Taget til efterretning.

54/17 Spørgsmål til kommende HB-møde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **54/17** |

Indledning: Orientering om kommende HB-møde.

Sag: Louise besvarer spørgsmål fra bestyrelsen vedrørende dagsordenen til kommende HB-møde.

Indstilling: Til gensidig orientering.

**Bilag:** Dagsorden for kommende HB-møde fremsendes separat.

Mødebehandling

LBK orienterede om dagsorden for kommende HB-møde.

Beslutning

Taget til efterretning.

55/17 Temadebat

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **55/17** |

Indledning: Temadebat

Sag: Der arbejdes med temadebat ud fra fremsendte bilag.

Indstilling: At bestyrelsen drøfter og kommer med forslag som PL kan arbejde videre med.

**Bilag:** Invitation til Danmark For Velfærd (4. oktober)

Mødebehandling

LBK orienterede. Stormødet er sat på som temadebat da vi godt kunne tænke os fokus på hvordan vi som afdeling kan bakke op om at de initiativer, der eventuelt træffes beslutning om på stormødet, føres ud i livet.

DJ – vi skal sidde ved borde kommunevis, så jeg tror vi bliver mixet med andre fagforeninger.

MH – efter sidste stormøde lå der en forventning om at det var afdelingen der skulle tage initiativ til eventuelle aktiviteter. Det skulle gerne være mere klart denne gang, at initiativerne skal komme fra abejdspladserne.

LBK – stormødet sidste år udsprang af en række hændelser (drab i psykiatrien), denne gang er det mere værdiladet og favner derfor flere fagforeninger.

MB – efter sidste års stormøde var oplevelsen at det var meget svært som TR at få sine kollegaer med til den efterfølgende demonstration (velfærdsalliancen),

KL – enig i at det er svært at få baglandet med. Specielt når det handler om at man skal ned og høre på nogle politikere.

LBK – Hvad med vælgermøder?

DJ – Jeg tror det er en generel tendens at vores medlemmer ikke har nemt ved at møde op og stille kritiske spørgsmål til politikere.

LBK – hvad tænker i om hvis vi skærper retorikken i forhold til FOA Sydfyns holdninger for eksempel på Facebook? I stedet for blot at dele opslag.

* Dette var der generelt opbakning til

LBK – hvordan sikrer vi at initiativer fra i morgen bliver omsat til virkeligheden?

DJ – vi skal italesætte det ved stormødet ved bordene hvor ansvaret ligger.

LBK – det handler om en værdidiskussion, som vi skal have trukket ned på vores arbejdsplads.

Hvordan for vi folks frustrationer til at blive til krav rettet mod politikere.

Det er svært at mobilisere kollegaer – hvad gør vi forkert, eller hvad mangler vi at gøre?

Beslutning

Taget til efterretning.

56/17 Eventuelt

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **56/17** |

Indledning: Eventuelt

Mødebehandling

KL – når vi får HB-materiale og regnskab ud, føler jeg at der er meget lidt tid til at forberede mig, kan det sendes hurtigere ud?

LBK – det sendes ud i samme øjeblik at det indkommer, så vi gør det så hurtgt vi kan.

MH – der ligger ikke nogen forventning om at man har nærlæst det hele, men man kan have skimmet det og studset over nogle ting, som man så kan gå i dybden med på mødet.

Beslutning

57/17 Evaluering

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **03.10.2017** | **57/17** |

Indledning: Evaluering af bestyrelsesmødet.

Sag:

Indstilling:

**Bilag:**

Mødebehandling

WH – Du klarede det flot Louise, håber nervøsiten blev overvundet.

DJ – godt møde med god dialog og debat.

LBK – godt og konstruktivt møde, vi har fået skabt et rum hvor det er ok at være uenige.

Beslutning

**Godkendelse af referatet:**

|  |  |
| --- | --- |
| Dorthe Jørgensen  Winni Kielstrup Hansen  Rene Svedstrup  Annika Heidi Lauritzen | Louise Brandstrup Kristiansen  Jan Enderberg  Käthe Lund  Karen Inge Jeppesen |